gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8045, del 22-05-2017 (2017/4355)

CORRECCIÓ d'errades de la Resolució d'11 d'abril de 2017, de la Direcció General d'Obres Públiques, Transport i Mobilitat, per la qual s'autoritza a prendre servei els titulars de taxi de Torreblanca, Cabanes, Orpesa i la Pobla Tornesa en l'Aeroport de Castelló.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/4355


Data del document
:   12-05-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Correcció d'errades

Correcció d'errades

 Descriptors 

:   * Orpesa
    * Pobla Tornesa, la
    * Torreblanca
    * Cabanes
    * taxi

CORRECCIÓ d'errades de la Resolució d'11 d'abril de 2017, de la Direcció General d'Obres Públiques, Transport i Mobilitat, per la qual s'autoritza a prendre servei els titulars de taxi de Torreblanca, Cabanes, Orpesa i la Pobla Tornesa en l'Aeroport de Castelló. [2017/4355]  
En el Diari Oficial de la Generalitat Valenciana número 8038, de data 12 de maig de 2018, s'ha publicat la resolució de referència. Havent-s'hi detectat errades, es rectifica com segueix:  
  
On diu:  
«Resolució d'11 d'abril de 2017, del director general d'Obres Públiques, Transport i Mobilitat, per la qual s'autoritza a prendre servei els titulars de taxi de Torreblanca, Cabanes, Orpesa i la Pobla Tornesa en l'Aeroport de Castelló»;  
  
Hi ha de dir:  
«Resolució d'11 d'abril de 2017, del director general d'Obres Públiques, Transport i Mobilitat, per la qual s'autoritza a prendre servei els titulars d'autoritzacions de taxi de Torreblanca, Cabanes, Orpesa i la Pobla Tornesa en l'Aeroport de Castelló.»  
  
On diu:  
«A proposta de les associacions representatives del sector, prèvia consulta als municipis afectats i d'acord amb el que disposa l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, es proposa que l'òrgan competent adopte la resolució següent:»;  
  
Hi ha de dir:  
«A proposta de les associacions representatives del sector, prèvia consulta als municipis afectats i d'acord amb el que disposa l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:»  
  
València, 12 de maig de 2017.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 7958, del 16-01-2017 (2017/249)

Convocatòria del concurs específic per a la provisió definitiva del lloc de cap del Servei de Fiscalització.
------------------------------------------------------------------------------------------------------------

### Dades del document

Número de DOGV
:   7958

Data del DOGV
:   16-01-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/249


Data del document
:   12-01-2017

Organisme emissor
:   Ajuntament de Torrent

Tipus de document
:   Anunci

Anàlisi jurídica

 Descriptors 

:   * Torrent
    * concurs administratiu

Convocatòria del concurs específic per a la provisió definitiva del lloc de cap del Servei de Fiscalització. [2017/249]  
En el Butlletí Oficial de la Província de València número 8, de data 12 de gener de 2017, es troben publicades la convocatòria i les bases del concurs específic per a la provisió definitiva del lloc de cap del Servei de Fiscalització d'aquest ajuntament, obert a altres administracions públiques.  
Classificació: funcionari/ària de carrera pertanyent a l'escala d'administració general, corresponent al subgrup A1.  
El termini de presentació de sol·licituds serà de vint dies hàbils, comptats a partir del dia següent a la publicació de l'anunci de la convocatòria en el Boletín Oficial del Estado.  
Els successius anuncis referents a aquesta convocatòria, quan siguen procedents de conformitat amb les bases, es faran públics en el tauler d'anuncis electrònic de l'Ajuntament i, si és el cas, a efectes merament informatius en la pàgina web (www.torrent.es) de l'Ajuntament de Torrent.  
Cosa que es fa pública per a general coneixement.  
  
Torrent, 12 de gener de 2017.- El tinent d'alcalde i delegat de l'Àrea de Personal: José Antonio Castillejo Durán.
Diari Oficial de la Generalitat Valenciana


Sumari del DOGV 7979, del 14-02-2017 (2017/1094)

Informació pública de la modificació de tarifes de manteniment de comptadors en Paterna (Terramelar i polígon Ademuz).
----------------------------------------------------------------------------------------------------------------------

### Dades del document

Número de DOGV
:   7979

Data del DOGV
:   14-02-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/1094


Organisme emissor
:   Aguas de Valencia, SA

Tipus de document
:   Anunci

Informació pública de la modificació de tarifes de manteniment de comptadors en Paterna (Terramelar i polígon Ademuz). [2017/1094]  
S'informa per a general coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que és procedent actualitzar la quota de manteniment de comptadors a Paterna. (Terramelar i polígon Ademuz).  
  
  
 Any 2017  
 Manteniment Lloguer  
 ?/mes ?/mes  
Fins a 13 0,515 1,146  
15 0,772 1,721  
20 1,309 2,948  
25 1,831 3,880  
30 2,597 5,052  
40 5,223 8,497  
50 7,809 16,000  
65 15,651 26,295  
80 23,459 36,562  
100 31,280 47,656  
125 46,927 67,399  
150 67,784 92,349  
200 125,116 157,869  
  
  
  
Sobre les presents tarifes s'aplicarà l'IVA, d'acord amb l'establit en la Llei 37/1992, de 28 de desembre.  
  
Cosa que es fa pública perquè en prengueu coneixement.  
  
València, 9 de febrer de 2017.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8170, del 15-11-2017 (2017/9257)

Notificació de la sentència dictada en el judici verbal número 615/2015.
------------------------------------------------------------------------

### Dades del document

Número de DOGV
:   8170

Data del DOGV
:   15-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9257


Organisme emissor
:   Jutjat de Primera Instància i Instrucció Número 5 de Sueca

Tipus de document
:   Edicte

Notificació de la sentència dictada en el judici verbal número 615/2015.  
 [2017/9257]  
De: Zardoya Otis, SA.  
Procuradora: Cristina María Pérez Pellicer.  
Contra: Consicor, SL.  
Procurador/a: -  
  
En aquest procediment de judici verbal seguit a instàncies de Zardoya Otis, SA, contra Consicor, SL, s'ha dictat la sentència que literalment diu així.  
  
«Procediment: judici verbal 000615/2015.  
Demandant: Zardoya Otis, SA.  
Procuradora: Cristina María Pérez Pellicer.  
Lletrat: Antonio Millet Frasquet.  
Demandat: Consicor, SL.  
Procurador/a: -  
Lletrat/ada: -  
Sentència número 120/2016  
Sueca, 6 de setembre de 2016  
Lucía Mayordomo Luján, jutgessa del Jutjat de Primera Instància número 5 de Sueca, he vist les actuacions del judici verbal seguits davant d'aquest jutjat amb el número 615/2016, sent part demandant Zardoya Otis, SA, i part demandada Consicor, SL, sobre la reclamació d'una quantitat; i en consideració al que segueix.  
Dispositiva  
Estime la demanda formulada per Zardoya Otis, SA, a través de la seua representació en les actuacions de la procuradora Cristina Pérez Pellicer contra Consicor, SL, en reclamació d'una quantitat, i condemne la demandada a pagar a l'actora la quantitat de tres mil set-cents quatre euros amb trenta-sis cèntims (3.704,36 euros) amb els interessos legals produïts.  
Notifiqueu aquesta sentència a les parts i feu-los saber que contra aquesta es pot interposar un recurs d'apel·lació, que, si és el cas, s'haurà d'interposar davant d'aquest mateix jutjat dins dels cinc dies següents a què es notifique aquesta resolució (455 i següents de LEC).  
Expediu i uniu una testimoniança d'aquesta resolució a les actuacions, i incloeu l'original en el llibre de sentències.  
Aquesta és la meua sentència, que pronuncie, mane i firme.»  
  
Publicació. La sentència anterior ha sigut donada, llegida i publicada per la jutgessa que la subscriu, mentre celebrava audiència pública en el dia de hui. En done fe.  
I atés que el demandat, Consicor, SL, es troba en parador ignorat, expedisc aquest edicte a fi que li valga de notificació de forma deguda.  
  
  
Sueca, 28 de juliol de 2017.- La lletrada de l'Administració de justícia: María José Segovia Albaráñez.
Diari Oficial de la Generalitat Valenciana


Sumari del DOGV 8130, del 19-09-2017 (2017/7849)

Notificació de la sentència dictada en el judici verbal número 285/2016.
------------------------------------------------------------------------

### Dades del document

Número de DOGV
:   8130

Data del DOGV
:   19-09-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7849


Organisme emissor
:   Jutjat de Primera Instància i Instrucció Número 2 de Paterna

Tipus de document
:   Edicte

Notificació de la sentència dictada en el judici verbal número 285/2016. [2017/7849]  
De: Rodamientos Feyc, SA.  
Procurador: Ignacio Zaballos Tormo.  
Contra: Prama Mantenimiento y Servicios Industriales, SL, en liquidació.  
Procurador/a: -  
En aquest procediment de judici verbal 285/2016, seguit a instàncies de Rodamientos Feyc, SA, contra Prama Mantenimiento y Servicios Industriales, SL, s'ha dictat la sentència que té la dispositiva que, literalment, és com segueix:  
  
«Dispositiva  
Estime íntegrament la demanda interposada per Rodamientos Feyc, SA, contra Prama Mantenimiento y Servicios Industriales, SL, i condemne la demandada a pagar a l'actora la quantitat de cinc mil sis-cents noranta-un euros amb trenta i sis cèntims (5,691,36 ?), més els interessos legals de la Llei 3/2004, de mesures de lluita contra la morositat, des de la interposició de la demanda i fins a fer-ne el pagament complet.   
  
Impose a la demandada les costes del procediment.  
Notifiqueu aquesta resolució a les parts que hi han comparegut i feu-los saber que, en contra, s'hi pot interposar un recurs d'apel·lació que cal interposar dins del termini de 20 dies en aquest jutjat per a davant de l'Audiència Provincial de València.  
Aquesta és la sentència que pronuncia, mana i firma Concepción Almagro Moscardó, magistrada jutgessa de primera instància i instrucció d'aquest jutjat.  
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública en el dia de hui, de la qual cosa jo, el lletrat de l'Administració de justícia, done fe.   
Paterna, 26 de juny de 2017.»  
  
I atés que el demandat, Prama Mantenimiento y Servicios Industriales, SL, es troba en parador desconegut, expedisc aquest edicte a fi que li valga de notificació de forma deguda.  
  
Paterna, 1 de setembre de 2017.- El lletrat de l'Administració de justícia: Pablo Campayo Soler.
Diari Oficial de la Generalitat Valenciana


Sumari del DOGV 8060, del 12-06-2017 (2017/4570)

Informació pública de l'acord de dissolució de la cooperativa i nomenament de liquidadors.
------------------------------------------------------------------------------------------

### Dades del document

Número de DOGV
:   8060

Data del DOGV
:   12-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/4570


Organisme emissor
:   Llenco Reciclados, COOP V.

Tipus de document
:   Anunci

Informació pública de l'acord de dissolució de la cooperativa i nomenament de liquidadors. [2017/4570]  
L'Assemblea General extraordinària de l'entitat Llenco Reciclados, Coop. V., celebrada el dia 17 de maig de 2017, amb l'assistència de tots els socis que formen la Cooperativa, va adoptar, d'acord amb el que estableixen els articles 36.6 i 81 del Decret legislatiu 2/2015, de 15 de maig, del Consell de la Generalitat Valenciana, pel qual s'aprova el text refós de la Llei de cooperatives de la Comunitat Valenciana, l'acord de dissolució i nomenament dels liquidadors de la societat.  
  
  
València, 18 de maig de 2017.- Les liquidadores: María Teresa Gallen Marco i Carmen Marco Sánchez.
Diari Oficial de la Generalitat Valenciana


Sumari del DOGV 7968, del 30-01-2017 (2017/705)

DECRET 8/2017, de 27 de gener, del Consell, pel qual nomena Gonzalo Peral Bernat director general de la Intervenció, de la Conselleria d'Hisenda i Model Econòmic.
------------------------------------------------------------------------------------------------------------------------------------------------------------------

### Dades del document

Número de DOGV
:   7968

Data del DOGV
:   30-01-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/705


Data del document
:   27-01-2017

Organisme emissor
:   Conselleria d'Hisenda i Model Econòmic

Tipus de document
:   Decret

Descriptors 

:   * Conselleria d'Hisenda i Model Econòmic

DECRET 8/2017, de 27 de gener, del Consell, pel qual nomena Gonzalo Peral Bernat director general de la Intervenció, de la Conselleria d'Hisenda i Model Econòmic. [2017/705]  
D'acord amb el que disposen els articles 17 a, 28 b i 33.2 de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, en la reunió de 27 de gener de 2017  
  
  
DISPOSA  
  
Nomenar Gonzalo Peral Bernat director general de la Intervenció, de la Conselleria d'Hisenda i Model Econòmic.  
  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 27 de gener de 2017  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic,  
VICENT SOLER I MARCO
Diari Oficial de la Generalitat Valenciana


Sumari del DOGV 8080, del 10-07-2017 (2017/6129)

RESOLUCIÓ de 30 de juny de 2017, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de nivell B1 de coneixements de valencià.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8080

Data del DOGV
:   10-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6129


Data del document
:   30-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * examen

RESOLUCIÓ de 30 de juny de 2017, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de nivell B1 de coneixements de valencià. [2017/6129]  
Per la Resolució de 22 de març de 2017, de la Direcció General de Política Lingüística i Gestió del Multilingüisme, van ser convocades les proves per a l'obtenció dels certificats oficials administratius de coneixements de valencià (DOCV 8007, 24.03.2017). En l'apartat catorze s'indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluada la prova corresponent al certificat nivell B1 de coneixements de valencià del primer període d'exàmens, resolc:  
  
Primer  
Fer pública la llista d'aspirants, amb la qualificació provisional d'apte o de no apte, de la prova de nivell B1 de coneixements de valencià, que es poden consultar individualment en la pàgina web www.ceice.gva.es/jqcv.  
  
Segon  
Inscriure, en el registre de la Junta Qualificadora de Coneixements de Valencià, els certificats dels aspirants que resulten aptes en la data d'aquesta resolució, que serà també la d'expedició dels corresponents certificats.  
  
Tercer  
Contra la decisió de les comissions examinadores es podrà interposar una reclamació davant del president de la Junta Qualificadora de Coneixements de Valencià en el termini de quinze dies hàbils, a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 30 de juny de 2017.- El president de la Junta Qualificadora de Coneixements de Valencià: Rubén Trenzano Juan.
Diari Oficial de la Generalitat Valenciana


Sumari del DOGV 8031, del 03-05-2017 (2017/2948)

Informació pública de l'acord de dissolució de la cooperativa.
--------------------------------------------------------------

### Dades del document

Número de DOGV
:   8031

Data del DOGV
:   03-05-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2948


Organisme emissor
:   Profiban de Cheste, COOP V.

Tipus de document
:   Anunci

Informació pública de l'acord de dissolució de la cooperativa. [2017/2948]  
Profiban de Cheste, Cooperativa Valenciana, per acord de l'Assemblea General universal, celebrada el dia 12 de febrer de 2017, ha acordat la seua dissolució.  
  
Cheste, 23 de febrer de 2017.- Els liquidadors: Rafael Ibáñez Andrés, Vicente Ibáñez Andrés i Cristina Cortés Martín.
Diari Oficial de la Generalitat Valenciana


Sumari del DOGV 8115, del 29-08-2017 (2017/7289)

Resolució de 31 de juliol de 2017, de la Direcció General de Política Educativa, per la qual se citen les persones interessades en el procediment ordinari número 4/000266/9894-RH MLO: 46509-36-4-9151-7655037 a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8115

Data del DOGV
:   29-08-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/7289


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 31 de juliol de 2017, de la Direcció General de Política Educativa, per la qual se citen les persones interessades en el procediment ordinari número 4/000266/2019-IO VVG: 46354-04-2-7069-2449732 a comparéixer en la via jurisdiccional. [2017/7289]  
Davant del Tribunal Superior de Justícia de la Comunitat Valenciana, Sala Contenciosa Administrativa, secció 4 de València, ha reclamat d'aquesta unitat administrativa l'expedient referit al procediment que es descriu:  
Recurrents: Federació Espanyola de Religiosos de l'Ensenyament - Centres Catòlics de la Comunitat Valenciana (FERE-CECA)  
Federació d'Educació i Gestió de la Comunitat Valenciana.  
Interessats: indeterminats  
Descripció: recurs contenciós administratiu, procediment ordinari número 4/000266/5761-JV, NIG: 46825-28-3-1260-7434019, contra:  
  
- L'Ordre 18/2017, de 17 de maig, de la Conselleria d'Educació, Investigació, Cultura i Esport, per la qual es fixa el nombre màxim d'alumnes per unitat en el nivell d'Educació Infantil (3 anys) en determinades localitats de la Comunitat Valenciana per al curs 2017-18 (DOGV 19.05.2017).  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal Superior de Justícia de la Comunitat Valenciana l'expedient de referència i citar les persones interessades en el procediment descrit, a fi que puguen comparéixer com demandats davant de la Sala Contenciosa Administratiu en el termini de nou dies, si ho estimen convenient, per mitjà d'un escrit en la forma deguda. Es fa constar no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte objecte de recurs.  
  
  
València, 31 de juliol de 2017.- El director general de Política Educativa: Jaume Fullana Mestre.
Diari Oficial de la Generalitat Valenciana


Sumari del DOGV 8145, del 09-10-2017 (2017/8918)

DECRET 16/2017, de 6 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2017, a Emilio Estarlik Lozano.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8145

Data del DOGV
:   09-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8918


Data del document
:   06-10-2017

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 16/2017, de 6 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2017, a Emilio Estarlik Lozano. [2017/8918]  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, assenyala en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, mitjançant la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, a fi de premiar aquelles persones o entitats mereixedores de l'esmentada distinció.  
  
Emilio Estarlik Lozano és una de les principals figures de l'halterofília, com a atleta i com a entrenador, jutge i directiu.  
Com a halter, entre els anys 1971 i 1990 va guanyar dotze campionats autonòmics i un subcampionat d'Espanya per clubs. Com a preparador, ha aconseguit sumar cinc campionats d'Espanya de clubs i cinc copes de S.M. El Rei.  
Ha sigut president de la Federació Espanyola d'Halterofília entre 2000 i 2016, i actualment és entrenador nacional i membre de l'Assemblea General de la Federació Espanyola, professor d'entrenadors de la F.E.H, i també director Tècnic del Centre Europeu d'Alt Rendiment i del València Club d'Halterofília.  
En 2009 va ser designat membre del Comité Executiu de la Federació Internacional d'Halterofília (IWF), i exerceix la vicepresidència de la Federació Europea d'Halterofília.  
Per això, com a reconeixement als èxits aconseguits al llarg de la seua carrera esportiva, com a atleta i com a preparador i promotor de l'esport en la Comunitat Valenciana, i a proposta de la Comissió de Valoració per a la concessió de la medalla i placa de la Generalitat al Mèrit Esportiu, reunida el passat 25 de setembre de 2017,  
  
  
DECRETE  
  
Concedir la Medalla de la Generalitat al Mèrit Esportiu a Emilio Estarlik Lozano.  
  
València, 6 d'octubre de 2017  
  
El president de la Generalitat,  
XIMO PUIG I FERRER